IZJAVA

Pošlji na naslov: Pošta Stari trg pri Ložu 1386, p.p. 33 (Jurijevo skalovje)

Spodaj podpisani izjavljam (obkroži in podpiši ob vsaki obkroženi številki!):

1.	da mora izvajalec nemudoma prenehati s sečnjo v širšem grajskem parku Snežnik. S spravilom posekanih dreves naj nadaljuje le v ugodnih vremenskih razmerah in brez vsakršnih dodatnih poškodb okolja. Dobrodošlo pa je nadaljne čiščenje samosevnih dreves v ožjem delu parka.

2.	da v najkrajšem možnem času na podlagi potrjenega načrta sanacije izvajalec popravi nastalo škodo. Dobiček od prodaje lesa mora vložiti zgolj in samo v širše območje parka. Zagotoviti mora tudi stalni nadzor nad sečnjo in spravilom in pri tem upoštevati vse predpise in pravila gozdarjenja. Izvajalec je dolžan pripraviti tudi dolgoročno rešitev vzdrževanja očiščenih predelov.

3.	da morajo pristojne strokovne službe, institucije in oblast ponovno preveriti vsebino elaboriranega posega v krajinski park Snežnik, pripraviti nadomestni predlog posega in pri tem upoštevati na prvem mestu kulturno-zgodovinske, ekološke, socialne in šele na zadnjem mestu proizvodne funkcije gozda (parka!).

4.	da projekt MATRA (predlog razglasitve regijskega parka Snežnik, ki je nastal v sodelovanju med Vlado RS in Nizozemskim kraljevim združenjem za varstvo narave, s svojimi smernicami in cilji) postane osnova za razreševanje podobnih posegov in konfliktnih situacij.

5.	da se vlada RS oziroma pristojna ministrstva-vključno s protokolom- z lokalno oblastjo (do)končno dogovorijo kako ohraniti, prenoviti, financirati in urediti kompleks snežniškega gradu in okolice na tak način, da bo postal dostopen javnosti in da bo zagotavljal kakovost bivanja vsej zainteresirani javnosti.

6.	da se tovrstni posegi ne glede na razlog ne smejo več dogajati. 

7.	da bom uporabil svoje moči (poklicne zveze, prostovoljno delo, denarni prispevki, mobilizacija javnosti,…) in vestno pripomogel k nadaljevanju te akcije in prispeval k obuditvi ekološke zavesti na Slovenskem.

8.	da bom aktivno, z vsemi razpoložljivimi- naravi in ljudem nenevarnimi sredstvi- deloval proti vsem tovrstnim poskusom uničevanja, ropanja ter izkoriščanja narave in kulturne krajine na ozemlju Republike Slovenije.

Ime in priimek:

Naslov:

Dosegljiv na:            tel:                                        GSM:                                         e-mail:

Poklic:

Predlog (opiši!):

Datum in kraj:

Latnoročni podpis:

S svojim podpisom podpiram vse dobre namene in skupinske ali posamične akcije ostalih podpisnikov. Soglašam tudi, da je moje ime moč uporabljati za medsebojno komunikacijo med podpisniki, z javnostjo ali pristojnimi organi pa le v primeru, če se s tem strinjam po predhodni poizvedbi katerega od podpisnikov. Zbirne podatke o podpisnikih bom prejel po pošti.